בנות (סדרת טלוויזיה)

בנות (באנגלית: Girls) היא סדרת דרמה קומית אמריקאית, ששודרה ברשת HBO בשנים 2012–2017. הסדרה עוקבת אחר קבוצת צעירים, בעיקר נשים בתחילת שנות ה-20 לחייהן, המתמודדים עם החיים בניו יורק. ב-2012 זכתה הסדרה בפרס גלובוס הזהב בקטגוריית הסדרה הקומית הטובה ביותר. הסדרה נוצרה על ידי לינה דנהאם, המגלמת בה את האנה, הדמות הראשית. דנהאם גם ביימה רבים מפרקי הסדרה. לצד דנהאם מככבים בסדרה גם אליסון ויליאמס, ג'מיימה קירק (אנ'), זושה מאמט ואדם דרייבר, המגלמים את חבריה הקרובים של האנה. חוויותיה של האנה, הדמות הראשית בסדרה, נוצרו בהשראת אלה שעברו על דנהאם, יוצרת הסדרה והשחקנית הראשית בה. כל פרק בסדרה מורכב בדרך כלל מאפיזודות אחדות השלובות זו בזו. העונה השישית והאחרונה של הסדרה עלתה לשידור ב-12 בפברואר 2017. בישראל שודרה הסדרה בערוץ Yes Oh ומנובמבר 2016 גם ב-HOT VOD ובערוץ HOT Plus. האנה הורבאת' (לינה דנהאם), סופרת שאפתנית בשנות העשרים לחייה. נדהמת כאשר הוריה מודיעים לה שהם מפסיקים לתמוך בה כלכלית כפי שעשו מאז סיום לימודיה. בעקבות זאת היא מנסה, עם חבריה, לנווט את חייה בברוקלין. בכל פרק בסדרה משולבים, בדרך כלל, סיפורים מחייהם של האנה וחבריה. האנה היא דמות עגולה, מלאת הרפתקנות, שאיפות והרס עצמי. בעונה הראשונה עסוקה האנה בהבנת יחסיה עם אדם ומתמודדת עם בגרות עצמית שנחתה עליה בעקבות הפסקת המימון על ידי הוריה. בעונה השנייה האנה מנסה לנתב את יחסיה עם אדם, לאחר שהבהירה לו שהיא לא רוצה לנהל איתו מערכת יחסים. היא מתמודדת עם OCD קשה, שבסופו אדם נחלץ לעזרתה והם מתחילים לנהל את הזוגיות ביניהם. בעונה השלישית, בעקבות הפיכתו של אדם לשחקן מצליח בברודוויי, האנה נאלצת להתמודד עם שאלות עצמיות ומה היא תעשה לגביה. בסוף העונה עוברת לאיווה להתחיל את התואר השני שלה. לאחר מכן היא חוזרת ומגלה שלאדם יש חברה. עם התפתחות הסדרה האנה מגלה לקראת עונה חמש שאדם וג'סה ביחד, וכאן מתחיל השבר ביחסיה עם ג'סה ושאר החברות. בעונה השישית האנה מגלה שהיא בהריון ומחליטה להשאיר את התינוק ומשקמת את יחסיה עם ג'סה. החברים: מארני מייקלס (אליסון ויליאמס), חברתה הטובה ביותר של האנה ושותפתה לדירה בעונה הראשונה. כמו ג'סה, צ'ארלי ואלייז'ה, מארני למדה יחד עם האנה בקולג'. מארני מאופיינת בעיקר בהיסטריה שלה, היא בחורה לחוצה ונרקיסיסטית שעוברת משבר ומהפך בין העונות. לאחר שבפתע צ'ארלי עוזב אותה בסוף העונה השנייה, היא מגלה את חלומה להיות זמרת. היא מכירה את דזי שותפו של אדם בהצגה, ופוצחת איתו בקריירת שירה. השניים מצליחים בתחום המוזיקה ומנהלים מערכת יחסים בסתר. לאחר שהם הופכים לזוג ומתחתנים, מארני מגלה שינוי בה. לאחר שמגלה שדזי הוא מכור לסמים היא מנסה להבין את הבעיות שבחיים שלה ולתקן אותן. בדרך היא חווה הסתכלות עצמית והבנה ובעיקר מתבגרת. ג'סה ג'והנסון (ג'מיימה קירק), בחורה בוהמית, ביסקסואלית אשר חזרה לניו יורק לאחר שטיילה בעולם. ג'סה היא נשמה חופשית שנוטה לעשות את הדברים שהיא רוצה ללא מעצורים וללא חשבון. ג'סה מתגלה כמכורה לסמים ונכנסת לגמילה בתחילת העונה השלישית. לאחר כישלון שם היא יוצאת משם ומנסה לשקם את עצמה ולהיגמל. היא חברתה הטובה ביותר של האנה והיחסים בין השתיים קרובים מאוד. לאחר שהאנה נוסעת לאיווה וחוזרת, ג'סה מתקרבת לאדם ומבינה שבין שניהם יש חיבור וכימיה טובה. היא מנסה לשכנע את עצמה לא לעשות את זה כדי לא לפגוע בהאנה, אבל בסוף נשברת ומנהלת זוגיות לא קונוונציונלית עם אדם. היא עוברת משבר ביחסיה עם האנה ושאר החברים, מגלה על עצמה דברים, פורשת מלימודי הפסיכולוגיה ומנסה לנתב את דרכה בתוך הזוגיות והדינמיקה ה"משוגעת" שלה ושל אדם. שושנה שפירו (זושה מאמט), בת דודתה הנאיבית של ג'סה. סטודנטית באוניברסיטת ניו יורק. שושנה היא דמות מתפתחת שעוברת מסע התבגרות. לאחר שהיא מסיימת את המכללה ואת התואר היא מנסה להבין מה היא רוצה לעשות בחייה. היא מנהלת זוגיות קצרה עם ריי, שגורמת לה להבין שהיא צריכה לפרוץ את חייה ולחוות. לקראת העונה החמישית היא עוברת ליפן, עובדת שם ומפתחת חיים, ואז מבינה שהיא צריכה לחזור. שושנה היא לעיתים המאזנת בחבורה, תוך כדי דיבור מהיר ולא מובן שלבסוף נשמע איך שהוא הגיוני. בסוף העונה השישית שושנה מתארסת במפתיע ומודיעה חד משמעית שהיא מספיק בוגרת כדי להבין שהיא לא צריכה להיות חלק מן החבורה הזאת. אדם סאקלר (אדם דרייבר), המאהב של האנה. נגר במשרה חלקית ושחקן. אדם הוא בן אדם לא שגרתי עם אופי הפכפך, שלפעמים קשה להכיל ולהבין. הוא משמש כבן הזוג של האנה בשלוש העונות הראשונות והופך לשחקן מצליח בברודוויי. בעונה הרביעית הוא מנהל מערכת יחסים אחרי שהאנה עזבה לאיווה. הוא מבין שזה לא בשבילו, ומפתח מערכת יחסים עם ג'סה בלי להתחשב ברגשותיה של האנה, אך השניים משגעים אחד את השני עם האגרסיות והרצונות שלהם. הוא מתפתח כשחקן, וכדוד לסאמפל שצריכה את עזרתו. אדם מבין בעונה השישית שלו ולהאנה יש עבר גדול מידי ומציע לגדל את הילד שלה ביחד איתה, אך לבסוף מבין שהם הרסניים אחד כלפי השני. צ'ארלי דטולו (כריסטופר אבוט), בן זוגה לשעבר של מארני, שעוזב אותה בעונה השנייה. בעונה החמישית הוא חוזר לפרק אחד לתעתע את עולמה של מארני אבל לבסוף מתגלה כמכור לסמים. ריי פלושנסקי (אלקס קרפובסקי), חברו של צ'ארלי. מנהל בית קפה. הוא מפתח מערכת יחסים עם שושנה שגורמת לו להרגיש כמובן מאליו. ריי במשך העונות מנהל מערכת יחסים לסירוגין עם מארני ומפתח את הקריירה שלו במועצת העיר. אלייז'ה קרנץ (אנדרו ראנלס), חברה לשעבר של האנה מימי הקולג', שמתברר כי הוא הומוסקסואל. אלייז'ה הופך דמות חשובה בחייה של האנה לאחר שעובר לגור איתה. הוא לעיתים מאזן אותה ומתגלה כחבר אמיתי שמבין אותה. בעונה השישית הוא מבין שהוא רוצה להיות שחקן. הוא מפתח מערכת יחסים עם דיל, שדר חדשות מצליח. דמויות נוספות בסדרה: טד ולורין הורבאת', הוריה של האנה. טד מבין שהוא הומוסקסואל, מפתח יחסים עם גבר ויוצר משבר במערכת היחסים שלהם. קרוליין סאקלר (גבי הופמן), אחותו הסרקסטית והלא-יציבה של אדם. נכנסת להריון עם לירד ויולדת בלידה ביתית את ביתה סאמפל. בשלב מסוים היא נעלמת ומשאירה את כולם להתמודד עם ביתה. דזי הרפרין (אבון מוס-בכרך), מוזיקאי ושותפו של אדם בהצגה. דזי מנהל מערכת יחסים כושלת עם מארני שברוב הפעמים נראית לא מוצדקת ונועדה לכישלון. הם מפתחים את הקריירה המוזיקלית שלהם ביחד ואף מתחתנים. דזי מתגלה כמכור לסמים, נרקיסיסט ולבסוף בוחר לעזוב את הכל ואת מארני. פראן פרקר (ג’ייק לייסי), מורה בבית הספר שהאנה מלמדת בו. הוא מנהל איתה מערכת יחסים בעונה החמישית ואף עובר לגור איתה ועם אלייז'ה. בסוף העונה הם נפרדים. "כלבה אמריקאית", הפרק השלישי של העונה השישית של הסדרה, עסק בהטרדה מינית ועורר הד תקשורתי רב. בעקבות מאמר שפרסמה, ועוסק בהטרדה מינית שהורבאת' ייחסה לסופר מפורסם, צ'אק פאלמר (בגילומו של מתיו ריס), שהאנה מעריצה, הסופר מזמין אותה לביתו כדי להסביר לה כמה נפגע מהמאמר הזה. הוא מציג עצמו כקורבן, ומלין על הקלות הבלתי נסבלת שבה ניתן להרוס חיים של אנשים בעידן האינטרנט, בו אנשים יכולים בקלות לפרסם פרסומים שליליים על אנשים רק על סמך שמועה. מצד שני טוענת האנה שהאינטרנט נתן לנשים סוף סוף הזדמנות להתקומם נגד העוולות שגברים עשו לנשים במהלך כל השנים אך לנשים לא הייתה אפשרות להתעמת מולם. הוא תוהה איך ניתן להכריח אישה לקיים מין אוראלי, והיא טוענת שכגבר בעל השפעה אותו נשים מעריצות, יש לו כוח להשתמש במעמדו כדי לגרום לנשים לעשות דברים שהן לא בהכרח מעוניינות בהם. הדיון ביניהם נמשך, ואף על פי שהאנה ממשיכה להתעמת איתו, הוא מצליח לעורר בה סימפתיה. בסופו של דבר הוא נותן לה ספר חתום של פיליפ רות, אותו היא מעריצה, ומזמין אותה לשכב לצדו על מיטתו. האנה אף מתנצלת על כך ששפטה אותו, וזה הרגע בו בוחר צ'אק להפתיע את האנה בחשיפת איבר מינו. הפרק עורר הדים רבים בהצגתו את השטח האפור של ניצול מיני. הוא מדגים כיצד בחורה המוכרת לצופים כחכמה, אינטלקטואלית ובעלת דעה משלה עלולה אף היא למצוא עצמה בסיטואציה משתקת בה אינה יודעת כיצד להגיב. האנה מגיעה אל בית הסופר בגישה תוקפנית, אך במהלך שיחתם, אף על פי שהיא מציגה טיעונים משכנעים, הוא מצליח להקסים אותה בכריזמה שלו ולשכנע אותה בחפותו. מדיה וקבצים בנושא בנות בוויקישיתוף אתר האינטרנט הרשמי של בנות לרגל העונה השנייה: "גירלז" היא הדבר האמיתי, באתר וואלה, 16 בינואר 2013 קארן שוורץ, הניו יורק טיימס, בארון של בנות, באתר הארץ, 16 בינואר 2013 עיינה לי, "בנות", עונה שנייה: בחורה שנונה שהולך לה, באתר ynet, 14 בינואר 2013 לילך וולך‏, "בנות 3": נערות רק רוצות לדכדך, באתר וואלה, 16 בינואר 2014 שירית גל, "אין לי שום דחף שהעולם יראה את הציצי שלי", באתר ynet, 26 בינואר 2014 ניב הדס, ההברקה האמיתית של "בנות", באתר הארץ, 14 במרץ 2014 שחר אורן, "בנות": החברה הטובה שקצת נמאסה, באתר ynet, 27 במרץ 2014 רותה קופפר, "בנות": פעם סדרת טלוויזיה מוערכת, היום בדיחת המבקרים, באתר הארץ, 30 בדצמבר 2014 ג'וני דוב, "בנות 4": פותחות עונה עם ראש בתחת, באתר nrg‏, 22 בינואר 2015 לירון סיני, "בנות": לאן את הולכת, האנה?, באתר ynet, 22 בינואר 2015 רוני עמר, היוצרת של בנות: "תכננו את המוות של כולן", באתר ynet, 25 בפברואר 2015 ענת טייכר, מהפך: חגיגת העצמאות של "בנות", באתר ynet, 25 במרץ 2015 שיר ראובן, עלייתה ונפילתה של "בנות", באתר הארץ, 27 בינואר 2016 לורי שטטמאור, "בנות": גם החתונה מעייפת, באתר ynet, 25 בפברואר 2016 עידן דוייב, לא לנשים בלבד: סוד ההצלחה המדכא של "בנות", באתר nrg‏, 17 במרץ 2016 שיר זיו, ילדות לא רעות: סוף סוף עונה טובה של "בנות", באתר nrg‏, 24 באפריל 2016 שולמית אלמוג ושלומית ליר, הטרדה ספרותית: "בנות" עונה שישית פרק שלוש, באתר פועלות ברשת, 5 ביוני 2017 בעקבות סיום הסדרה: מאיה פז‏, "בנות": פרידה מהסדרה החשובה של העשור, באתר וואלה, 13 בפברואר 2017 עלמא אליוט הופמן, עכבר העיר אונליין, רגע לפני הסוף: דברים שלמדנו מ"בנות", באתר הארץ, 12 באפריל 2017 שי סגל‏, לבד בעיר הגדולה: פרידה מ"בנות" - הסדרה שהתבגרה מהר יותר ממני, באתר וואלה, 18 באפריל 2017 הגר נצר‏, "בנות" הייתה כאוטית וכואבת לצפייה, אבל זה מה שהפך אותה דומה למציאות, באתר וואלה, 19 באפריל 2017 שי סגל, ‏15 הרגעים המוזיקליים הגדולים ביותר ב"בנות", באתר "Time Out ישראל", 10 באפריל 2017 שי סגל‏, עירום, חברות ותרבות האונס: הרגעים הגדולים של "בנות", באתר וואלה, 20 באפריל 2017 ניב הדס, די כבר עם הקטנוניות, "בנות" היא הסדרה ששום דבר אחריה כבר לא מה שהיה, באתר הארץ, 27 באפריל 2017 מור דיעי חנני, 'בנות'. הסדרה שקראה לדור בשמו, בבלוג 'עושה רוח', נובמבר 2017 בנות, ברשת החברתית פייסבוק בנות, ברשת החברתית אקס (טוויטר) בנות, ברשת החברתית אינסטגרם "בנות", במסד הנתונים הקולנועיים IMDb (באנגלית) "בנות", באתר Metacritic (באנגלית) "בנות", באתר HBO Max (באנגלית) "בנות", באתר Hulu סדרות (באנגלית) "בנות", במסד הנתונים הקולנועיים KinoPoisk (ברוסית) חן חדד, כל אשה תוכל להזדהות עם הפרק החדש והמבריק של "בנות", באתר הארץ, 27 בפברואר 2017 צליל הופמן, ‏"בנות" 0603: המהפכה שודרה אמש בטלוויזיה, באתר ‏מאקו‏, 26 בפברואר 2017 רתם איזק, ‏מטרידנים הם בכל מקום, באתר ‏מאקו‏, 26 בפברואר 2017 קרן רובין, 50 גוונים של תחום אפור על פי לינה דנהאם, באתר ynet, 28 בפברואר 2017 ניב שטנדל, ‏אמריקן הורור, באתר ‏מאקו‏, 1 במרץ 2017 שי סגל‏, כלבה אמריקאית: כך הפכו "בנות" ולינה דנהאם לקולם של דורות, באתר וואלה, 1 במרץ 2017 מיהו צ'אק פאלמר: האם דמות הסופר מ"בנות" מבוססת על אדם אמיתי?, באתר וואלה, 2 במרץ 2017 קרן גרינבלט, בין אופק בוכריס ללנה דנהאם, באתר "המקום הכי חם בגיהנום", 1 במרץ 2017